1. **E entrega di e Lei:**
   * **E risibidónan (aseptadónan) di e Lei (Eksodo19:1-8)**
     + Pakiko Dios a trese Israel for di Egipto? Pa sirbiÉ (Eks. 5:1; 7:16; 8:1, 20; 9:1, 13; 10:3). Hasiendo asina, nan lo risibi gran benefisionan ( entre nan e tera di Kanaan).
     + Den e di tres luna despues di nan salida for di Egipto, nan a kamper serka di Seru di Sinai. Einan e fundeshi pa e kreashon di e nashon di Israel a wòrdu poné. Dios proponé un aliansa ku nan, i nan a aseptá (Eksodo. 19:1-8).
     + Dor di aseptá e aliansa, kiko Israel lo bira (Eks. 19:5-6)?
       1. PUEBLO SANTU: Nan lo dediká nan mes na Dios, i revelá Su karakter..
       2. REINO DI SASERDOTENAN: Nan lo konektá otro pueblo ku Dios, i siña nan Su leinan..
       3. UN TESORO SPESHAL FOR DI DIOS: Dios lo hasi Israel un kanal pa iluminá e mundu ku konosementu tokante di djÉ.
   * **E Dunadó di e Lei (Eksodo 19:9-25)**
     + E presentashon di Dios Su Lei na Sinai tabata algu grandioso(magnífiko) i spantoso (Heb. 12:18-21). Ningun hende ta prepará pa algu asina ei. Pesei, e pueblo mester purifiká nan mes adelantá i mantene e distansia apropiado asina pa no wòrdu destruí dor di gloria divino (Eks.?
     + E palabranan ku Dios tabata serka di dirigí na nan tabata un manifestashon di Su propio karakter. Pa obedese nan ta bida; pa desobedese nan ta morto. Israel mester tabata kompletamente konsiente di e seriedat i signifikansia di “ e palabranan di e aliansa, e Dies Mandamentunan ” (Eks. 34:28).
     + Aunke esaki lo por parse spantoso den su presentashon, e Lei ta reflehá e mihó di Dios Su karakter: amor (Rom. 13:10).
   * **E Dies Mandamentunan (Eksodo 20:1-17)**
     + Dios ta introdusí e Lei dor di hasi su funkshon primario kla: “ Mi a redemíbo for di piká, pesei, esaki ta loke bo mester hasi for di awor en adelanti ” (Eks. 20:2). Opservando e Lei ta, pa nos, e kontesta na Redenshon. E ta un kontesta di amor na e amor risibí..
     + “amor ta e kumplimentu di e lei” (Rom. 13:10)
       1. Stima Dios (Deut. 6:5; Exod. 20:3-11): Onra i venerá Dios dor di dun’É promé lugá den nos bida; Onra Dios sin remplas’É ku kualke ídolo Reverensiá Dios Su nòmber, reputashon, i karakter; Onra Su dia di sosiegu i adorashon, e Sabat.
       2. Stima bo próhimo (Lev. 19:18; Eks. 20:12-17): Respetá mayornan; Respetá bida; Respetá matrimonio; Respetá hende su propiedat Respetá e reputashon di otronan; Respetá nos mes asina ku ningun deseo egoísta ta mancha nos karakter.
2. **E nifikashon di e Lei:**
   * **E funshon di e Lei.**
     + Kiko ta algun di e funkshonnan di e Lei? E ta tene nos for fi maldat (Salmo. 119:104); E ta duna nos sabiduria (Deut. 4:6); E ta duna nos libertat (Santiago 2:12); E ta duna nos pas (Salmo. 119:165); E ta duna nos prosperidat(Josue. 1:8); E ta indiká nos piká (Rom. 7:7); E ta guia nos na Kristu (Gal. 3:24)
     + Salbashon no ta entre su funkshonnan (Gal. 2:16). E Lei ta manera un spil den kual nos pikánan ta wòrdu reflehá (Santioago 1:23-25).
     + Kibrando e spil no ta kita e manchanan; ignorando esaki no ta hasié tampoko. Pero sin e “ spil ” [e lei] nos lo no sa ku nos tabata manchá [ku piká], I ku nos tabatin mester di e “ lensu” [Kristu] pa limpia nos.
     + E Beibel ta kla: e Lei ta bon (Rom. 7:12); Meditando riba djé ta un delisia (Salmo 1:2). “ O, kuantu mi ta stima Bo lei! Mi ta meditá riba djé henter dia ” (Salmo. 119:97).
   * **E Lei komo un promesa.**
     + “I el a deklará na boso su aliansa ku el a ordená boso hasi, E DIES PALABRANAN, i a skirbi nan riba dos tabla di piedra” (Deuteronomio 4:13, hebreo original)
     + Na Hebreo, e tres bianan ku e Dies Mandamentunan ta wòrdu menshoná, nan ta wòrdu yamá “ e dies palabranan” (Eks. 34:28; Deut. 4:13; Deut. 10:4).
     + Laga nos pensa tokante di esaki. Kiko nos kier men ora nos bisa na un hende, “ Mi ta dunabo mi palabra”?
     + En realidat, nos no ta dunando bo nada; nos ta hasiendo bo un promesa. Nos ta resigurando bo ku nos ta bai hasi algu konkreto.
     + Asina, e rais Hebreo “dabar” lo por wòrdu tradusí komo “ palabra ” òf “promesa” Ehèmpel: “ Ni un palabra [dabar] di tur Su bon promesa [dabar], kual El a primintí pa medio di Su sirbidó Moisés no a faya ” (1 Reinan 8:56).
     + E Dies Mandamentunan ta dies promesanan ku Dios ta hasi na nos, ku intenshon pa guia nos riba e kaminda korekto.
   * **E Lei komo un fin.**
     + E palabra “ fin ” apliká na e lei dor di Pablo den Romanonan 10:4 ta “ telos. ” Kiko ta e nifikashon di e palabra aki?
     + E nifikashon primario ta: e punto indiká komo un límite òf propósito. Dor di implikashon (nifikashonnan sekundario): e konklushon, e terminashon, e resultado, e propósito. Esaki su nifikashon spesífiko mester wòrdu determiná pa medio di e frase den kual e ta wòrdu huzá.
     + Si nos tradusi esaki komo “ Kristu ta e terminashon di e lei,” no tin ningun lei mas desde Hesus Su morto. Pesei, no tin ningun piká. Pablo lo ta kontradisiendo su mes (Rom. 7:7).
     + Si nos tradusi “ Kristu **ta e punto na kual e lei** ta **apuntá** ,” Pablo ta konsistente, pasombra e lei ainda ta na vigor, i ta guia nos na Kristu (Rom. 3:31; Gal. 3:24).